
[bookmark: _GoBack][bookmark: _Hlk221006182]	Valsts ugunsdzēsības un glābšanas dienesta iepirkuma komisija (turpmāk – komisija) 2026.gada 23.jūlijā no iespējamā pretendenta saņēma vēstuli Elektronisko iepirkumu sistēmas e-konkursu apakšsistēmā par iepirkuma “Aizsargtērpu žāvēšanas skapju piegāde (uz diviem gadiem)” (identifikācijas numurs IeM VUGD 2026/37) (turpmāk – iepirkums) nolikuma 1.pielikumā “Tehniskā specifikācija un tehniskais piedāvājums” (turpmāk-tehniskā specifikācija) izvirzītajām prasībām. 
Iepirkuma komisija izskatīja iespējamā pretendenta jautājumu un sniedz šādu atbildi:

Jautājums:
“Izvērtējot tehnisko specifikāciju, radās vairāki jautājumi par prasīto skapju ietilpību. Specifikācijā mazajam skapim noteikta prasība nodrošināt vismaz 4 ugunsdzēsēju aizsargtērpu komplektu vienlaicīgu žāvēšanu, savukārt lielajam skapim – vismaz 6 komplektu vienlaicīgu žāvēšanu. Vienlaikus specifikācijā iekļautie informatīvie attēli vizuāli atbilst tirgū pieejamiem standarta risinājumiem ar citu ietilpību.
Papildus vēlamies vērst uzmanību uz vairākām specifikācijas prasībām, kuras savstarpēji šķiet nekonsekventas:
lielajam skapim ir prasība vienlaikus žāvēt vismaz 6 ugunsdzēsēju aizsargtērpu komplektus, taču paredzēti tikai vismaz 3 pāru apavu žāvēšanas un vismaz 4 cimdu pāru žāvēšanas turētāji;
mazā un lielā skapja minimālie izmēri atšķiras tikai par 100 mm platumā, lai gan prasītā ietilpība palielināta no 4 līdz 6 aizsargtērpu komplektiem.
Ņemot vērā minēto, lūdzam precizēt, vai pasūtītāja prasība patiešām ir par skapjiem, kas paredzēti vismaz 4 un 6 ugunsdzēsēju aizsargtērpu komplektu vienlaicīgai žāvēšanai, vai arī tehniskajā specifikācijā šajā daļā ir pieļauta neprecizitāte.
Pateicamies jau iepriekš par skaidrojumu.”

Atbilde
Tehniskajā specifikācijā tiek noteiktas minimālās nepieciešamās prasības un iekļautajiem attēliem ir informatīvs raksturs. Pretendenti var piedāvāt jebkurus modeļus, kas atbilst tehniskajā specifikācijā norādītajām minimālajām prasībām. Norādītie skapju izmēri ir minimālās prasības un neierobežo iespēju piedāvāt lielāka izmēra skapjus.
Ugunsdzēsēju aizsargtērpu žāvēšanas skapju ietilpība ir atkarīga no vienlaikus žāvējamo aizsargtērpu komplektu skaita, savukārt cimdu un apavu žāvēšanas turētāju skaits ir atkarīgs no konkrētā skapja konstrukcijas un komplektācijas. Tirgū pieejami risinājumi, kuros šo turētāju skaits nesakrīt ar žāvējamo komplektu skaitu, tādēļ tehniskajā specifikācijā šie parametri noteikti kā minimālās prasības un atsevišķi.
Tehniskajā specifikācijā nav neprecizitātes un prasības tiek saglabātas bez izmaiņām.

